section_heading: Djela
paragraph_text: Mayneova tvrtka Morphosis (tj. „biti u formaciji”) je oduvijek poznata po beskompromisnim dizajnima i težnji svladavanju granica tradicionalnih oblika i materijala, radeći izvan granica modernizma i postmodernizma. Tvrtku je 1972. god. osnovao Mayne i Jim Stafford u Santa Monici, a godinu dana kasnije pridružio im se i Michael Rotondi, koji je ostao njihov partner sve do 1991. god. Vrste zgrada koje gradi Morphosis su u rasponu od stambenih, institucionalnih i društvenih, do velikih urbanistickih projekata.